“คิงพาวเวอร์” ประเดิมซื้อซองประมูลเคาน์เตอร์ดิวตี้ฟรี “สุวรรณภูมิ-ดอนเมือง” เจ้าแรก!
"คิงพาวเวอร์" ประเดิมซื้อซองประมูลเคาน์เตอร์ดิวตี้ฟรี "สุวรรณภูมิ-ดอนเมือง" เจ้าแรก!
"คิงพาวเวอร์" ประเดิมซื้อซองประมูลเคาน์เตอร์ส่งสินค้าปลอดภาษี "สุวรรณภูมิ-ดอนเมือง" เจ้าแรก!
28 พ.ย. 2562

นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) หรือ AOT เปิดเผยว่า ในวันนี้ (28 พ.ย.) ซึ่งเป็นวันแรกที่เปิดให้เอกชนซื้อเอกสารการยื่นข้อเสนอการดำเนินการ งานให้สิทธิประกอบกิจการให้บริการเคาน์เตอร์ส่งมอบสินค้าปลอดอากร (Duty Free Pick-up Counter) ณ ท่าอากาศยานสุวรรณภูมิ และ ณ ท่าอากาศยานดอนเมือง ปรากฏมีเพียง คิงพาวเวอร์ เข้ามาซื้อซอง
ทั้งนี้ AOT ยังเปิดขายเอกสารการดำเนินการดังกล่าว ถึงวันที่ 13 ธ.ค.62  จากนั้นกำหนดยื่นข้อเสนอการดำเนินงานทั้ง 2 แห่ง ในวันที่ 17 ม.ค.63
โดย AOT ให้สิทธิประกอบกิจการให้บริการเคาน์เตอร์ส่งมอบสินค้าปลอดอากร (Duty Free Pick-up Counter) ที่ท่าอากาศยานสุวรรณภูมิเพียงรายเดียว กำหนดตั้งแต่วันที่ 28 ก.ย.63 – 31 ธ.ค.73 เท่ากับ 10 ปี 3 เดือน ส่วนที่ท่าอากาศยานดอนเมืองก็มีเพียงรายเดียว ให้สิทธิดำเนินงาน ตั้งแต่วันที่ 1 ต.ค.65 – 31 ธ.ค.75 เท่ากับ 10 ปี 3 เดือนเช่นกัน  ทั้งนี้ไม่นับรวมถึงกรณีที่ AOT เป็นผู้ให้บริการเคาน์เตอร์ส่งมอบสินค้าปลอดอากรด้วยตนเอง